CELEX: 32016R0614
Language: hu
Date: 2016-04-19 00:00:00
Title: A Bizottság (EU) 2016/614 végrehajtási rendelete (2016. április 19.) egyes áruk Kombinált Nómenklatúra szerinti besorolásáról

21.4.2016   
               
               
                  HU
               
               
                  Az Európai Unió Hivatalos Lapja
               
               
                  L 105/11
               
            A BIZOTTSÁG (EU) 2016/614 VÉGREHAJTÁSI RENDELETE
      (2016. április 19.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:
      
                  (1)
               
               
                  A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. április 19-én.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 256., 1987.9.7., 1. o.
      
      
         (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indoklás
                  
               
                     (1)
                  
                  
                     (2)
                  
                  
                     (3)
                  
               
                     Megközelítőleg 140 × 140 × 200 cm méretű árucikk (ún. „hobbiüvegház”), amely egy acélból készült keretet tartalmaz. A keret részét képezi még egy tartószerkezet, nyolc, mindkét oldalon négy-négy, fémdrótból készült, körülbelül 58 × 28 cm méretű polccal. A keretet minden oldalon hajlékony műanyag külső felület borítja, elől körülbelül 86 × 145 cm-es feltekerhető bejárattal. A bejárati nyílás tépőzárral rögzíthető. Az üvegházban egyszerre egy személy fér el. Célja növények hosszú- vagy rövid távú (például piacon való) tárolása.
                     Lásd a képet (*).
                  
                  
                     7326 90 98 
                  
                  
                     A besorolást a Kombinált Nómenklatúra értelmezésére szolgáló 1., 3 b) és 6. általános szabály, valamint a 7326 , a 7326 90  és a 7326 90 98  KN-kód szövege határozza meg.
                     A 9403  vámtarifaszám alá, más bútorként történő besorolás kizárt, mivel az árucikket nem lakások, szállodák, irodák, iskolák, templomok, üzletek, laboratóriumok és hasonlók berendezésére, hanem növények tárolására szánták (lásd még a Harmonizált Rendszer Magyarázat 94. árucsoportra vonatkozó általános rendelkezései második bekezdésének (A) pontját, valamint a 9403  vámtarifaszámhoz tartozó második bekezdését).
                     A 9406  vámtarifaszám alá, „előre gyártott épületként” történő besorolás szintén kizárt, mivel az építmény hajlékony falú és viszonylag instabil. Mivel nem tekinthető időjárásállónak, nem alkalmas tartós kültéri használatra.
                     Az árucikket ezért alapanyaga alapján kell besorolni. Az árucikk lényeges jellemzőjét a szerkezeti elem (fém váz és polcok) határozza meg.
                     A terméket ezért a 7326 90 98  KN-kód alá, vasból és acélból készült más áruként kell besorolni.
                  
               
            (*)  A kép csupán tájékoztató jellegű.